
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 201
                                                          din 28 noiembrie 2019
        privind modificarea Statului de Funcții al Municipiului Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 32.394/I/2/19.11.2019 și la Consiliul Local Sighișoara cu nr. 32.414/19.11.2019, de referatul de aprobare, înregistrat cu nr. 32.395/I/2/19.11.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere concursul de promovare în gradul profesional imediat superior celui deținut, organizat de Municipiul Sighișoara, în data de 24.10.2019, în conformitate cu prevederile Hotărârii Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare;

Ținând cont de prevederile art. 409 alin. (1) și alin. (3) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare și de prevederile Hotărârii Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare;

Ținând cont de prevederile art. 122 alin. (1) din Hotărârea Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare;

Având în vedere examenul de promovare în grade sau trepte profesionale imediat superioare a personalului contractual al Municipiului Sighișoara, organizat în data de 18.11.2019, în conformitate cu prevederile Regulamentului - cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin Hotărârea Guvernului nr. 286/2011, cu modificările și completările ulterioare;

Având în vedere și prevederile art. 554 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile art. 41 alin. (2) din Regulamentul - cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin Hotărârea Guvernului nr. 286/2011, cu modificările și completările ulterioare;

Văzând prevederile Legii - cadru nr. 153/2017 privind salarizarea personalului plătit din fonduri publice, cu modificările și completările ulterioare, cu precădere cele ale art. 31 alin. (4), alin. (5) și alin. (6), precum și prevederile Hotărârii Consiliului Local Sighișoara nr. 4/29.01.2019 privind stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara;
                Având în vedere Raportul de specialitate al Serviciului Resurse Umane și Administrare Sistem Informatic, înregistrat cu nr. 32.418/I/2/20.11.2019, prin care se propune transformarea unei funcții publice de execuție și a unor funcții contractuale de execuție, precum și modificarea, în mod corespunzător, a Statului de Funcții al Municipiului Sighișoara;
    Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „a”, alin. (3) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,






 H O T Ă R Ă Ş T E:
Art. 1. Se aprobă transformarea, conform anexei la prezenta, a următoarei funcții publice de execuție:
· funcția publică de execuție de consilier, clasa I, grad profesional principal în cadrul Biroului Executare Creanțe – Direcția Economică, ocupată de domnul Vaidacuțan Dorin, în funcția publică de execuție de consilier, clasa I, grad profesional superior.
Art. 2. Se aprobă transformarea, conform anexei la prezenta, a următoarelor funcții contractuale de execuție:
· funcția contractuală de execuție de referent, treapta profesională I, în cadrul Compartimentului transport în regim taxi – Direcția Administarea Patrimoniului, ocupată de domnul Mihai Dragoș, în funcția contractuală de execuție de referent, treapta profesională IA;

· funcția contractuală de execuție de inspector de specialitate, treapta profesională II, în cadrul Compartimentului Registratură – Serviciul Administrație Publică Locală, ocupată de doamna Cîmpu-Marian Corina, în funcția contractuală de execuție de inspector de specialitate, treapta profesională I;

· funcția contractuală de execuție de arhivar, treapta profesională I, în cadrul Compartimentului Arhivă – Serviciul Administrație Publică Locală, ocupată de domnul Nițu Dumitru, în funcția contractuală de execuție de arhivar, treapta profesională IA.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Resurse Umane – Serviciul Resurse Umane și Administrare Sistem Informatic și Biroul Buget, Contabilitate, Salarizare – Direcţia Economică din cadrul Municipiului Sighişoara.
Art. 4. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet
                                            Contrasemnează pentru legalitate

                                                                                                SECRETARUL GENERAL al municipiului,


                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Resurse Umane și Administrare Sistem Informatic;
  1 ex. Biroul Buget, Contabilitate, Salarizare – Direcția Economică.
  9 ex.

  B.A. 
